ولادت رسول اکرم (ص) پر حرم امیر المومنین (ع) کے گنبد کا افتتاح کیا جائے گا

انشا اللہ عید ولادت پیغمبر اکرم (ص) پر ان کے ابن عم کے مرقد مبارک کے گنبد کا افتتاح کر دیا جائے گا۔

خبر کا کوڈ: ۴۲۳۲۲۴

تاریخ: ۱۴ آذر ۲۰۱۶ - ۱۸:۴۷

رسا نیوز ایجنسی کی رپورٹ کے مطابق حرم امیر المومنین (ع) کے جنرل سیکٹری علامہ سید نزار حبل المتین نے حرم علوی (ع) کے طلائی گنبد کے افتتاح کی تاریخ کا اعلان کر دیا ۔

موصولہ رپورٹ کے مطابق گزشتہ روز انہوں نے جاری کام کا قریب سے جائزہ لیا ان کے ہمراہ چند مہمان گرامی بھی تھے ۔

انہوں نے مہمانوں کو بتایا کہ اس سال شدید گرمی اور ماہ رمضان کی وجہ سے کام میں کچھ تاخیر ہوئی ہے لیکن اس کے باوجود ۸۰ فیصد کام مکمل ہو چکا ہے ۔

انہوں نے یہ بھی بتایا کہ اس گنبد کا تعلق دوسری یا تیسری صدی ھجری سے ہے جو کہ اسلامی فن معماری کا قدیم ترین نمونہ ہے ۔/۹۸۸/الف۹۴۰/